b"\n_START_ARTICLE_\nTemple del Div\xc3\xad Juli\n_START_SECTION_\nHist\xc3\xb2ria\n_START_PARAGRAPH_\nC\xc3\xa8sar va ser assassinat en una audi\xc3\xa8ncia del Senat, celebrada a la C\xc3\xbaria al Camp de Mart. El seu cos fou transportat al F\xc3\xb2rum, a prop de la R\xc3\xa8gia, que va ser la resid\xc3\xa8ncia oficial del Pontifex Maximus, mantinguda pel dictador. En aquest lloc, a l'extrem oriental de la pla\xc3\xa7a del F\xc3\xb2rum, es va encendre la pira funer\xc3\xa0ria per a la cremaci\xc3\xb3 i el seu funeral. Es va erigir un altar, sobre una columna de marbre antic de color groc amb la inscripci\xc3\xb3 Parenti Patriae (\xc2\xabpare de la p\xc3\xa0tria\xc2\xbb), eliminat immediatament pel c\xc3\xb2nsol Publi Corneli Dolabel\xc2\xb7la._NEWLINE_La construcci\xc3\xb3 del temple va ser decretada pel Senat, per iniciativa dels triumvirs l'any 42 aC, despr\xc3\xa9s de la batalla de Filipos en qu\xc3\xa8 van ser derrotats les forces dels asesins de C\xc3\xa8sar. Un sacerdot flamen major es va atribuir al culte de C\xc3\xa8sar poc despr\xc3\xa9s de l'any 44 aC i Marc Antoni va ser el primer d'ocupar aquest c\xc3\xa0rrec._NEWLINE_L'edifici va ser constru\xc3\xaft per August, el fill adoptiu de C\xc3\xa8sar, i dedicat el 18 d'agost l'any 29 aC. Per al treball es va traslladar un altre temple pel cam\xc3\xad que vorejava la pla\xc3\xa7a al costat oriental i va ser eliminada una construcci\xc3\xb3 anterior, de la que solament s'ha vist dades de la seva fundaci\xc3\xb3, en blocs de tuf de Grottaoscura atribu\xc3\xafble a la fi de l'\xc3\xa8poca republicana, d'identificaci\xc3\xb3 desconeguda. La cerim\xc3\xb2nia d'inauguraci\xc3\xb3 va tenir lloc tres dies despr\xc3\xa9s del triomf que August havia celebrat per la vict\xc3\xb2ria a la Batalla d'\xc3\x80ccium a Egipte de Cle\xc3\xb2patra VII i moltes de les valuoses obres del bot\xc3\xad guanyat van ser preservades en el temple._NEWLINE_L'edifici s'ha representat al revers d'algunes monedes dels anys 37-34 aC: per tant, es considera que la seva construcci\xc3\xb3 es va fer en aquells anys, mentre que la inauguraci\xc3\xb3 oficial es va endarrerir a causa de la guerra civil entre August i Marc Antoni. Probablement es tracta d'una representaci\xc3\xb3 simb\xc3\xb2lica d'un edifici encara no realitzat, amb fins de propaganda. El temple va ser representat novament en monedes, a l'\xc3\xa8poca d'Adri\xc3\xa0, per\xc3\xb2 sembla que aleshores ja s'havien fet restauracions d'una certa import\xc3\xa0ncia. _NEWLINE_Les restes de l'edifici van ser descobertes amb motiu de la inauguraci\xc3\xb3 del F\xc3\xb2rum general rom\xc3\xa0 el 1872. Altres excavacions es van portar a terme durant els anys 1888 - 1898 - 1899 (Giacomo Boni) i novament el 1950.\n_START_SECTION_\nDescripci\xc3\xb3\n_START_PARAGRAPH_\nEl temple era d'estil hex\xc3\xa0stil amb sis columnes al front i dues als costats del p\xc3\xb2rtic, que despr\xc3\xa9s continuaven amb pilastres a les parets laterals i posteriors de la naos. Vitruvi va escriure que el temple era picn\xc3\xb2stil (amb columnes molt pr\xc3\xb2ximes entre si, separades per un petit espai entre el metre i mig de di\xc3\xa0metre del fust), com al Temple de Venus Genetrix i al F\xc3\xb2rum de C\xc3\xa8sar._NEWLINE_El front\xc3\xb3, era adornat amb els rostrum dels vaixells de les naus enemigues de la Batalla d'\xc3\x80ccium, contenia un rebaix circular en el centre de l'altar on s'havia realitzat el funeral de C\xc3\xa8sar. El temple es va situar al sud de l'Arc d'August, i al nord d'un p\xc3\xb2rtic que el vinculava amb la Bas\xc3\xadlica Em\xc3\xadlia, l'anomenat Arc de Gai i Luci C\xc3\xa8sar.\n_START_SECTION_\nDecoraci\xc3\xb3 arquitect\xc3\xb2nica\n_START_PARAGRAPH_\nAl passat es creia que el temple era d'ordre j\xc3\xb2nic -\xc3\xa9s a dir, les columnes j\xc3\xb2niques del front i les pilastres corinties a les parets de la naos\xe2\x80\x93, i m\xc3\xa9s tard es va demostrar que tot el temple va ser d'ordre corinti, fet de marbre de Carrara: queden algunes restes de fragments d'un fris amb volutes d'acant, amb figures femenines i personatges alats \xe2\x80\x93potser Vict\xc3\xb2ries\xe2\x80\x93, cornises amb m\xc3\xa8nsules i fragments de capitells d'ordre corinti._NEWLINE_La qualitat de construcci\xc3\xb3 de la decoraci\xc3\xb3 \xc3\xa9s m\xc3\xa9s aviat discont\xc3\xadnua, potser els artesans millors van ser confiats per a la realitzaci\xc3\xb3 de la part de la fa\xc3\xa7ana i als amb menys experi\xc3\xa8ncia els laterals i part de darrere._NEWLINE_La decoraci\xc3\xb3 de marbre del temple \xc3\xa9s de gust ecl\xc3\xa8ctic amb trets arcaics i hel\xc2\xb7len\xc3\xadstics, que representa un dels primers exemples de l'aplicaci\xc3\xb3 de l'arquitectura monumental de Corint, posteriorment desenvolupat en diferents edificis d'August fins a la formulaci\xc3\xb3 completa del F\xc3\xb2rum d'August.\n_START_SECTION_\nInterior de la naos\n_START_PARAGRAPH_\nEl naos o la cel\xc2\xb7la albergava l'est\xc3\xa0tua de culte del deificat Juli C\xc3\xa8sa], amb un estel al front. En ocasi\xc3\xb3 de la mort de C\xc3\xa8sar va ser, de fet, vist un cometa (sidus Iulium), l'aparici\xc3\xb3 del qual havia estat considerat com un signe de la seva divinitat._NEWLINE_Dins de la naos es van col\xc2\xb7locar diverses obres d'art: un quadre del fam\xc3\xb3s pintor grec Apel\xc2\xb7les de Colof\xc3\xb3, que representa l'Aphrodite Anadyomene, amb refer\xc3\xa8ncia al m\xc3\xadtics avantpassats dels Gens J\xc3\xbalia. La pintura fou substitu\xc3\xafda a l'\xc3\xa8poca de Ner\xc3\xb3 perqu\xc3\xa8 estava feta malb\xc3\xa9.\n_START_SECTION_\nRostra\n_START_PARAGRAPH_\nEl temple estava precedit per una plataforma utilitzada pels oradors (rostra aedis divi Iulii), a la que s'accedia per dues plataformes laterals. Com en la m\xc3\xa9s antiga Rostra situada en el costat oposat de la pla\xc3\xa7a, havia estat tamb\xc3\xa9 decorada amb els rostrum dels vaixells capturats durant la Batalla d'\xc3\x80ccium. Aqu\xc3\xad es va pronunciar l'oraci\xc3\xb3 f\xc3\xbanebre d'Octavia, germana d'August, que va morir l'any 11 aC i la d'August l'any 14. La ubicaci\xc3\xb3 d'aquesta rostra est\xc3\xa0 encara debatuda pels acad\xc3\xa8mics: en particular, no se sap si formava un sol cos amb el podi del temple o que estava separada d'ell."